|  |  |  |  |
| --- | --- | --- | --- |
| 2. episode: Familien Johansen får krop og liv | | | |
| **Mål: At konfirmanden skaber sin figur og danner relationer i familien Johansen** | | | |
| **Hændelse** | Præsten indleder med at fortælle:  Otto har ringet og fortalt, at Karen var nede for at købe ind – men hun kom ikke hjem.  Otto ledte efter hende, men fandt hende ikke. Efter nogle timer kom nogle naboer med hende. De havde fundet hende et helt andet sted i byen, hvor hun kørte rundt på sin el-scooter og ikke kunne huske, hvad hun skulle. Hun kunne ikke finde vej hjem.  *Hvad tænker I om den situation?*  Konfirmanderne får 5 minutter til at drøfte, hvordan de skal forholde sig til situationen. Familierne fremlægger deres overvejelser. | | |
| **Nøglespørgsmål** | **Aktivitet** | **Organisering** | **Materialer** |
| Hvordan forestiller du dig, at din person ser ud? | Ark med påtrykte ansigter udbygges med krop. | Konfirmanderne sidder sammen familievis, men de arbejder individuelt. | [Ark med påtrykte ansigter](http://storylineikirken.dk/materialer/2-episode/ansigter-til-figurer.pdf) (ansigterne er tilsvarende de ansigter, der hænger på stamtræet).  Papir i forskellige farver  Stofrester  Læder  Garnrester  Perler m.m.  Sakse  Limstifter  Limpistoler |
| Hvordan forestiller du dig, at din person er? | Personerne gives biografi og personlighed.  De enkelte familiemedlemmer præsenterer sig for hinanden, og relationerne i familien udfoldes. | Konfirmanderne sidder sammen familievis, men de arbejder individuelt. | Fortrykte ark til udfyldning af biografi og personlighed.  [Se eksempel](http://storylineikirken.dk/materialer/2-episode/biografi.pdf). |
| Hvordan forestiller du dig, at du og din familie er? | Familier præsenterer sig for hinanden, således at både arket med personens billede/udseende og biografien vises frem.  (Hvis der er flere hold, kan præsentationen evt. optages på video, så familierne på det andet hold kan se det.)  Billeder og biografier hænges op i lokalet, så alle fremover kan se personerne i de enkelte familier. | Familierne præsenterer. Præsten og de øvrige konfirmander kan spørge uddybende til de historier, som fortælles. | Evt. videoudstyr  Elefantsnot |